எந்திரன் படத்தை நாம் யாரும் மறந்திருக்க மாட்டோம். அதிலும் அந்த ‘ப்ளாக் ஷீப்” காட்சியில், 2.0 அசுரனாக நக்கலும், நையாண்டியும் கலந்து பேசி பயத்தை ஏற்படுத்துவார் ரஜினி. அந்தக் காட்சியில் ரஜினியைப் போலத் தோற்றம் கொண்ட ரோபோக்கள் நிறைய நின்றுகொண்டு இருக்கும். இவற்றுள் பெரும்பாலானவை டம்மீஸ். அதாவது ரஜினியை போன்றே செய்யப்பட்ட பொம்மைகள். ரஜினியின் முகத்தை மட்டும் CGI (Computer Generated Imagery) தொழில்நுட்பத்தைக் கொண்டு உருவாக்கினார்கள். சில ரஜினி ரோபோக்களை நிஜ டம்மிகளிடமிருந்து பிரதியெடுத்து வைத்து கூட்டமாக இருப்பதாக மாயாஜாலம் காட்டினார்கள். இவை அனைத்திற்கும் முக்கிய நோக்கம் செலவைக் குறைப்பது மட்டுமே! நினைத்துப் பாருங்கள், சினிமாவில் ஒரு வசனமும் பேசப் போவது இல்லை, ஃபிரேமிலும் அவுட் ஆப் ஃபோகஸ்தான். பிறகு எதற்குத் தேவை இல்லாமல் கூட்டத்தை சேர்த்துக் கொண்டு செலவை அதிகப்படுத்த வேண்டும்?